  Майя Бывальцева Удмуртиысь театръёс 2019-тӥ арын, кудӥз Россиын Театрлэн ареныз ялэмын, 28 выль спектакль возьматозы. Со сярысь «ВКонтакте» мерлыко вотэсысь бамаз элькунысь лулчеберетъя министр Владимир Соловьёв ивортӥз. Солэн кылъёсызъя, тужгес яркыт луозы кӧня ке возьматонъёс. Удмуртиысь Кун йӧскалык театр: А. Островскийлэсь «Вожояськон» («Бедность не порок»), И. Гётелэсь «Фуст». Операя но балетъя П. Чайковский нимо кун театр: «Корсар» балет но семьяен учкыны «Бременские музыканты» мюзикл. Драмая ӟуч театр: В. Сигаревлэсь «Алексей Каренин», Ш. Лаколэсь «Опасные связи», Д. Патриклэсь «Странная мисс Сэвидж», В. Шекспирлэсь «Двенадцатая ночь». Удмуртиысь Кун мунё театр: М. Горькийлэсь «Старуха Изергиль» (12+), С. Беккетлэсь «Последняя лента Крэппа» моноспектакль, А.Чеховлэсь «Огни» но «Гоголь» театр суредъёс. Глазкарысь драмая «Парафраз» театр: эстон калык выжыкылъёсъя «Волынка старого Кыу», Гильерме Фигерейдолэн сюжетэзъя «Сейчас не время для любви» (16+). Сарапулысь драмая театр: А. Володинлэсь «С любимыми не расставайтесь». Тодэ вайытом, Удмурт йӧскалык театрын Александр Островскийлэн «Бедность не порок» пьесаез удмурт кылэ берыктыса мыноз. «Вожояськон» спектакльлэн премьераез тулыспал пумын ортчоз. Сое Москваысь Кун академ Пичи театрысь режиссёр Андрей Цисарук пуктэ.  Тегъёс: Мерлык Лулчеберет Театр Удмуртия Театрлэнарез  